Drivstofforbruk for kjøretøy

**Drivstofforbruk for kjøretøy** eller **drivstofføkonomi** er et mål som viser sammenhengen mellom distanse kjørt og mengde drivstoff brukt for kjøretøy som biler, motorsykler, med mer. Forbruket kan enten uttrykkes i enheter etter hvor langt man kommer med en gitt mengde drivstoff (f.eks. km/L) eller inverst hvor mye drivstoff man bruker på en gitt avstand (for eksempel L/100&nbsp;km). Førstnevnte måte brukes i USA (som mil per gallon, *mpg*), mens L/100&nbsp;km måte er vanligst i Europa og resten av verden.

I Norge har drivstoffforbruk tradisjonelt blitt oppgitt med enheten liter per norske mil (liter per 10&nbsp;km), men det foregåer en harmonisering med EU (liter per 100&nbsp;km). Eksempelvis kan en personbil være oppgitt til å forbruke 0.5&nbsp;L/norske&nbsp;mil som tilsvarer 5&nbsp;L/100&nbsp;km. I praksis vil forbruket variere avhengig av mange faktorer, som terreng, kjøremønster, nyttelast, med mer.

## Måleenhet
; Drivstoff per fast avstand:Ofte uttrykt i liter per 100 kilometer (L/100&nbsp;km), og brukes i de fleste europeiske land, Kina, Sør-Afrika, Australia og New Zealand. Lavere tall vil da vise til mindre forbruk, mens høyere tall betyr mer forbruk.

; Avstand per fast drivstoffmengde: Engelske mil per gallon (mpg) er ofte brukt i USA, Storbritannia og Canada. Man bør være obs på at de britiske og amerikanske definisjonene på en gallon er forskjellige (henholdsvis ca. 4.55 L og 3.79 L), hvilket gir forskjellige verdier i målt drivstofforbruk. Kilometer per liter (km/L) er vanlig i Sør-Amerika, Mellom-Amerika, Asia, samt deler av Afrika og Oseania. I arabiske land er enheten km/20&nbsp;L mye brukt, og kalles «kilometer per *tanaka*» (eller *Tanakeh*). *Tanaka* viser da til en jerrykanne med volum på 20 liter. Felles for enhetene i dette avsnittet er at høyere tall viser til lavere forbruk, mens lavere tall betyr mer forbruk.

## Forskjellige teststandarder
En og samme bil kan oppnå forskjellig drivstofforbruk avhengig av testmetode. For eksempel har Lexus ER 250 (med 2.5 liter *4GR-FSE* V6 bensinmotor, 153&nbsp;kW, 6-trinns automatisk girkasse og bakhjulsdrift) oppnådd følgende resultater ved tester i ulike land:

* **Australia** (L/100&nbsp;km) – 'kombinert' 9.1, 'urban' 12.7, 'ekstraurban' 7.0
* **Canada** (L/100&nbsp;km) – 'kombinert' 9.6, 'bykjøring' 11.1, 'motorvei' 7.8
* **Den europeiske union** (L/100&nbsp;km) – 'kombinert' 8.9, 'urban' 12.5, 'ekstraurban' 6.9
* **USA** (L/100&nbsp;km) – 'kombinert' 9.8, 'bykjøring' 11.2, 'motorvei' 8.1

## Standarder og testprosedyrer

I EU er det vanlig å rapportere drivstofforbruk for personbiler med enhet i liter per 100&nbsp;km, og for de to kjøremønstrene 'urban' and 'ekstraurban'.

Urbantesten følger en testsykel angitt i kalt ECE-15 som ble introdusert i 1970 ved EC-direktiv 70/220/EWG og ferdigstilt i EEC-direktivet 90/C81/01 i 1999. Testen simulerer en tur på 4052&nbsp;meter i bymiljø med en gjennomsnittshastighet på 18.7&nbsp;km/t og en makshastighet på 50&nbsp;km/t.

Den ekstraurbane testsykelen (EUDC) varer 400 sekund (6&nbsp;minutt og 40 sekund) med en gjennomsnittshastighet på 62,6&nbsp;km/t og en topphastighet på 120&nbsp;km/t.

Forbruk målt med EU-metoden gir ofte betydelig lavere tall for samme kjøretøy enn tilsvarende amerikanske EPA-tester. For eksempel ble en 2011 Honda CR-Z med en sekstrinns manuell girkasse målt til henholdsvis 6.1 og 4.4 L/100&nbsp;km i Europa, og 7.6 og 6.4 L/100&nbsp;km i USA.

## Konvertering mellom enheter
;US Gallon
* 1 US MPG ≈ 0.425&nbsp;km/L
* 235.2/US MPG ≈ L/100&nbsp;km
* 1 US MPG ≈ 1.201 Imp MPG

;Imperial gallon
* 1 Imperial MPG ≈ 0.354&nbsp;km/L
* 282/Imperial MPG ≈ L/100&nbsp;km
* 1 Imperial MPG ≈ 0.833 US MPG

### Konvertering mellom km/L og L/100&nbsp;km

## Se også
* Regenerativ bremsing, en metode som kan redusere drivstoffforbruk

## Referanser




## Eksterne lenker
* Australske etiketter for drivstofforbruk (L/100 km)
* Søkbare data for drivstofforbruk fra EPA – United States Environmental Protection Agency 
* Guide til drivstofføkonomi fra 2014 , U.S. Environmental Protection Agency og U.S. Department of Energy, April 2014.